**ข่าวประชาสัมพันธ์**

ตามที่จังหวัดนครศรีธรรมราช แจ้งให้องค์กรปกครองส่วนท้องถิ่นมอบหมายเจ้าหน้าที่ผู้รับผิดชอบ

จำนวน 1 คน เข้าร่วมการอบรมการใช้งานจากสำนักงาน ก.พ.ร. ผ่านทางระบบ VDO Conference **ในวันพุธที่ 8 กรกฎาคม 2558 ระหว่างเวลา 09.00 - 12.00 น. ณ ห้องประชุมศรีวิชัย ศาลากลางจังหวัดนครศรีธรรมราช (ชั้น 5)** ทั้งนี้ จังหวัดนครศรีธรรมราชจะแจ้งรหัสผู้ใช้งาน (Username และ Password) สำหรับองค์กรปกครองส่วนท้องถิ่น ใช้เป็นรหัสฯ ในการใช้งานระบบสารสนเทศการจัดทำคู่มือสำหรับประชาชนขององค์กรปกครองส่วนท้องถิ่น ในวันประชุมดังกล่าว นั้น

เนื่องจากในห้วงเวลาดังกล่าวข้างต้น กระทรวงมหาดไทยมีภารกิจสำคัญเร่งด่วน จึงเลื่อนการประชุม **จากเดิม** เวลา 09.00 - 12.00 น. **เป็น** **เวลา 13.30 – 16.30 น.** สำหรับสถานที่คงเดิม